**DISPOZIŢIA NR. 313**

privind convocarea Consiliului local al comunei Vințu de Jos în ședința publică ordinară

Domnul Petru Ioan Barbu, primarul comunei Vinţu de Jos, judeţul Alba;

**În temeiul** art. 133, alin. 1, art. 134, alin. 1, lit. a, alin. 5, art. 135, alin. 1, alin. 3 şi alin. 4 art. 196 alin. 1 lit. b şi ale art. 197 alin. 1 din OUG nr. 57/2019 privind Codul administrativ,

**DISPUN**

**Art. 1** Se convoacă Consiliul local al comunei Vinţu de Jos, în şedinţă publică ordinară, în data de **21.12.2020**, ora **16:00**, în sala de ședință a Căminului cultural al comunei Vinţu de Jos, pentru dezbaterea proiectelor de hotărâre înscrise în proiectul ordinii de zi, anexa nr. 1 la prezenta dispoziție.

**Art. 2** Materialele înscrise pe ordinea de zi, respectiv Proiectele de hotărâre, referatele de aprobare, rapoartele de specialitate și celelalte documente de prezentare și motivare sunt puse la dispoziția consilierilor locali în format letric, în data de 15.12.2020, în vederea emiterii avizelor Comisiei de specialitate invocate în preambulul proiectelor de hotărâre și transmiterii acestora către secretarul general al comunei Vințu de Jos, până cel mai târziu în data de 21.12.2020, ora 16:00, cu posibilitatea de a formula și depune amendamente asupra proiectelor de hotărâre.

**Art. 3** Proiectul odinii de zi, anexa nr. 1 la prezenta dispoziție va fi adus la cunoștința publica prin afișare la sediul și pe pagina de internet a instituției www.vintudejos.ro – Monitorul Oficial Local.

**Art. 4** Prezenta dispoziție va fi comunicată Instituției Prefectului județului Alba prin grija secretarului comunei Vințu de Jos, un exemplar se va depune la dosarul ședinței, un exemplar la dosarul de dispoziții.

Vinţu de Jos, 15.12.2020

Contrasemnează pentru legalitate,

**PRIMAR, SECRETAR GENERAL UAT,**

Petru Ioan Barbu Claudia Lavinia Muntean

**Anexa nr. 1 la Dispoziția nr. 313/15.12.2020**

**PROIECTUL ORDINII DE ZI Nr. 313/15.12.2020**

**PENTRU ŞEDINŢA PUBLICĂ ORDINARĂ A CONSILIULUI LOCAL AL COMUNEI VINȚU DE JOS DIN DATA DE 21.12.2020**

**(în sala de ședință a Căminului cultural al comunei Vințu de Jos, ora 16.00)**

1. Depunerea jurământului de credință de către domnul Mihăescu Adam, Consilier local al comunei Vințu de Jos;
2. Proiect de hotărâre privind modificarea art. 4 din Hotărârea de Consiliu local nr. 80/28.10.2020 privind organizarea comisiilor de specialitate pe principalele domenii de activitate ale Consiliului local al comunei Vințu de Jos;

**Iniţiator Petru Ioan Barbu – primarul comunei Vinţu de Jos;**

1. Proiect de hotărâre privind stabilirea impozitelor şi taxelor locale, a taxelor speciale și limitelor amenzilor, la nivelul unității administrativ-teritoriale Vințu de Jos, pentru anul 2021;

**Iniţiator Petru Ioan Barbu – primarul comunei Vinţu de Jos;**

1. Proiect de hotărâre privind rectificarea nr. 10 a bugetului local al comunei Vințu de Jos, județul Alba;

**Iniţiator Petru Ioan Barbu – primarul comunei Vinţu de Jos;**

1. Proiect de hotărâre privind desemnarea noului reprezentant legal al comunei Vințu de Jos în relația cu ADI Salubris Alba;

**Iniţiator Petru Ioan Barbu – primarul comunei Vinţu de Jos;**

1. Proiect de hotărâre privind suspendarea obligaţiilor de plata a redevenţei pentru imobilul teren concesionat prin contractul de concesiune nr. 16/06.06.2006 către SC C.D.C. Company SRL cu destinația de ,,Piață de animale, mărfuri alimentare și nealimentare, mărfuri industriale” în care se desfășoară Târg de animale, pe perioada restricțiilor instituite, determinate de răspândirea virusului SARS-CoV-2 și pestei porcine africane pe teritoriul României;

**Iniţiator Petru Ioan Barbu – primarul comunei Vinţu de Jos;**

1. Proiect de hotărâre privind analiza stadiului de înscriere a datelor în registrul agricol și stabilirea măsurilor pentru eficientizarea acestei activități la nivelul UAT Vințu de Jos;

**Iniţiator Petru Ioan Barbu – primarul comunei Vinţu de Jos;**

**DIVERSE**

1. Adresa Asociației Pianu Lisca nr. 3/08.12.2020, înregistrată la Primăria comunei Vințu de Jos sub nr. 11428/08.12.2020;

Vinţu de Jos, 15.12.2020

Contrasemnează pentru legalitate,

**PRIMAR SECRETAR GENERAL UAT**

Petru Ioan Barbu Claudia Lavinia Muntean